Document ID: 31994R3135

NEUVOSTON ASETUS (EY) N:o 3135/94,
annettu 15 päivänä joulukuuta 1994,
tiettyjen vaarallisten kemikaalien viennistä ja tuonnista annetun asetuksen (ETY) N:o 2455/92 liitteen I muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan,
ottaa huomioon tiettyjen vaarallisten kemikaalien viennistä ja tuonnista 23 päivänä heinäkuuta 1992 annetun neuvoston asetuksen (ETY) N:o 2455/92(1), ja erityisesti sen 11 artiklan ja liitteen I,
ottaa huomioon komission ehdotuksen(2),
ottaa huomioon talous- ja sosiaalikomitean lausunnon(3),
noudattaa perustamissopimuksen 189 c artiklassa määrättyä menettelyä(4),
sekä katsoo, että
mainittuun liitteeseen I sisältyy yhteisössä kiellettyjen tai ankaran sääntelyn alaisten kemikaalien luettelo; mainitun asetuksen 11 artiklassa vaaditaan, että tätä luetteloa on säännöllisesti tarkistettava sekä tarvittaessa muutettava, ja
direktiiviin 79/117/ETY(5), jolla kielletään tiettyjä tehoaineita sisältävien kasvinsuojeluaineiden markkinoille saattaminen ja käyttö, ja direktiiviin 76/769/ETY(6), jolla rajoitetaan tiettyjen vaarallisten aineiden ja valmisteiden markkinoille saattamista ja käyttöä, tehtyjen muutosten ja niiden tekniikan kehitykseen mukautuksen seurauksena asetuksen (ETY) N:o 2455/92 liitteessä I olevaa kemikaalien luetteloa on muutettava lisäämällä siihen uusia kemikaaleja,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2455/92 liitteen I taulukko tämän asetuksen liitteessä olevalla taulukolla.
2 artikla
Tämä asetus tulee voimaan kuukauden kuluttua sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä joulukuuta 1994.

Labels: 12
3
1
20